WEB APLIKACIJA ZA UPRAVLJANJE OPG-om

# Opis zadatka

Potrebno je kreirati jednostavnu web aplikaciju za upravljanje OPG-om. Osnovne funkcionalnosti koje aplikacija mora imati su sljedeće:

* registracija korisnika i OPG-a u web aplikaciju
* prijava uspješno registriranog korisnika u OPG aplikaciju
* dodavanje, pregled, ažuriranje i brisanje vlastitih proizvoda u web aplikaciju
* pregled i ažuriranje profila
* odjava korisnika

Osnovni entiteti sustava su prema gornjoj funkcionalnosti sljedeći:

* jedan **korisnik** može imati samo jedan registrirani **OPG**
* jedan OPG može imati više različitih **proizvoda**
* svaki proizvod pripada u određenu **kategoriju proizvoda** (voće, povrće, mliječni proizvodi …) s time da u jednog kategoriji proizvoda može biti jedan ili više proizvoda

## Potrebno je napraviti sljedeće:

* kreirati vritual environment za dotičnu web aplikaciju (<https://hostadvice.com/how-to/how-to-create-a-virtual-environment-for-your-django-projects-using-virtualenv/>) te instalacija Djanga (minimalna verzija 2.2.6, poželjna zadnja verzija) i ostalih paketa koji će se koristiti u aplikaciji (ako će se koristiti mysql - <https://pypi.org/project/mysqlclient/> ili ako će se koristiti postgres - <https://pypi.org/project/psycopg2/> )
* generirati kostur aplikacije pomoću django frameworka
* prema gornjim uputama te dobivenih wireframeova napraviti ER model baze podataka s pripadajućim tablicama i njenim atributima
* na osnovu napravljenog ER modela kreirati modele te kreirati i pokrenuti migracije
* nakon pokretanja migracija učitati dobivani product\_category.yaml file u tablicu 'product\_category’ koristeći opće upute sa sljedećeg linka (<https://docs.djangoproject.com/en/3.0/howto/initial-data/>)
* na osnovu dobivenih wireframeova (ekrana) definirati template i view cjelokupne aplikacije

## Podešavanje okruženja za rad:

* poželjno korištenje Linuxa ili Linux virtualne mašine
* baza koju možete odabarati jest mysql ili postgres
* django u sebi ima integrirani cjelokupni proces authentifikacije (<https://docs.djangoproject.com/en/3.0/topics/auth/default/>) pa onda njega iskoristiti prilikom registracije i logiranja korisnika

## Završne napomene:

* izvorni kod vlasništvo je kandidata
* kandidat koristi vlastite resurse za pripremu i izradu zadatka
* potrebno je zadatke rješavati slijedno te je **veći naglasak** da pojedine funkcionalnosti rade, nego da se kompletno završe sve funkcionalnosti web aplikacije (što je svakako bonus)
* prilikom dolaska na razgovor, kandidat prezentirati zadatak na vlastitom računalu

## Testni slučajevi:

\* Ovom tablicom pokriveni su osnovni testni slučajevi, rubni slučajevi te upravljanje pogreškama biti će testirani na razgovoru.

|  |  |
| --- | --- |
| Opis testnog slučaja | Očekivani rezultat |
| Registracija novog korisnika | Uspješno registriran novi korisnik |
| Registracija novog OPG-a | Uspješno registriran novi OPG |
| Prijava korisnika u OPG aplikaciju | Korisnik se uspješno prijavljuje u sustav |
| Dodavanje novog proizvoda | Uspješno dodan novi proizvod |
| Pregled proizvoda | Uspješno prikazana stranica s unesenim proizvodima |
| Ažuriranje proizvoda | Uspješno ažuriranje proizvoda |
| Pregled profila prijavljenog korisnika | Uspješno prikazana stranica korisničkog profila |
| Ažuriranje korisničkog profila | Uspješna izmjena korisničkih podataka |
| Odjava korisnika iz OPG aplikacije | Korisnik se uspješno odjavljuje iz sustava |